stanford-oval/wikipedia huggingface dataset:
William Carlos Williams

William Carlos Williams.
William Carlos Williams (17. syyskuuta 1883 Rutherford, New Jersey, Yhdysvallat – 4. maaliskuuta 1963 Rutherford, New Jersey, Yhdysvallat) oli yhdysvaltalainen lastenlääkäri ja runoilija. Hänen tuotantonsa liittyy läheisesti modernismiin ja imagismiin.
New Jerseyssä syntyneen Williamsin isä oli englantilainen maahanmuuttaja ja äiti Puerto Ricosta. Tuleva runoilija opiskeli kotimaansa lisäksi Genevessä ja Pariisissa. Williams hoiti runoilijanuransa ohella lastenlääkärin työtä Rutherfordissa vuoteen 1951 saakka. Hänen oma terveytensä alkoi heiketä 1940-luvulla sydänkohtauksen seurauksena, ja seuraavalla vuosikymmenellä hän oli lyhyesti laitoshoidossa masennuksen vuoksi.[lähde? ]
Williams kuoli Rutherfordissa 79-vuotiaana. Hänelle myönnettiin toukokuussa 1963 postuumi Pulitzer-palkinto runokokoelmasta Pictures from Brueghel and Other Poems. Runojen lisäksi Williamsin tuotantoon kuuluu muun muassa sekalaista proosaa, novelleja ja omaelämäkertateos.
Williams oli ainakin Allen Ginsbergin opettaja ja merkittävä esikuva.
Víctor Merino Dubón

| Henkilötiedot |
| --- | --- | --- | --- |
Koko nimi: Víctor Hugo Merino Dubón
Syntymäaika: 18. elokuuta 1979 (ikä 45)
Syntymäpaikka: Apopa, El Salvador
Pelipaikka: oikea laitahyökkääjä
Pituus: 167 cm
Seura
Seura: Sonsonate
Junioriseurat
1995–1997: Academia La Chelona
1998: Jazz
Seurat
| Vuodet | Seura | O | (M) |
| 1999–2001 | Jazz | 76 | (5) |
| 2001 | Alianza |  |  |
| 2001–2003 | San Salvador |  |  |
| 2003–2007 | Luis Ángel Firpo |  |  |
| 2007–2008 | FAS | 31 | (2) |
| 2008–2009 | Águila | 20 | (2) |
| 2009–2011 | Luis Ángel Firpo | 47 | (2) |
| 2012–2013 | Atlético Marte | 42 | (4) |
| 2013–2015 | Isidro Metapán | 34 | (0) |
| 2015– | Sonsonate | 17 | (2) |
| Yhteensä | Yhteensä | 267 | (17) |
Maajoukkue
| 2003–2007 | El Salvador | 20 | (1) |
 Seurajoukkueuran tilastot kattavat vain kansalliset sarjat, päivitetty 8. helmikuuta 2016.
Víctor Hugo Merino Dubón (18. elokuuta 1979 Apopa, El Salvador) on elsalvadorilainen jalkapalloilija. Pelipaikaltaan hän on oikea laitahyökkääjä. Kotimaassaan ja kansainvälisessä jalkapallossa, hänet tunnetaan isänsä sukunimen mukaan nimellä Víctor Merino, mutta Suomessa pelatessaan hän käytti sukunimeä Dubón.
Dubón vietti lapsuutensa erittäin köyhissä oloissa maan pääkaupungin San Salvadorin slummialueilla, ollen myös kansainvälisen Plan-kehitysyhteistyöjärjestön kummilapsena. Suomeen hän saapui vuonna 1998 toimittaja Juha Tammisen välittämänä. Hän oli tuolloin 17-vuotias ja teki porilaisen FC Jazzin kanssa viiden vuoden mittaisen sopimuksen. Ensimmäisen kauden Dubón pelasi seuran A-junioreissa. Veikkausliigadebyyttinsä hän teki seuraavana vuonna.
Dubón pelasi Jazzissa kolme kautta ja yhteensä 75 liigaottelua, tehden niissä viisi maalia. Hän edusti FC Jazzia myös UEFA Intertoto Cupin otteluissa kesällä 2001. Kauden päätyttyä Dubón palasi takaisin kotimaahansa, vaikka sopimusta oli vielä vuosi jäljellä. Syynä oli hänen sopeutumattomuutensa Suomen ilmastoon ja hankalaan kieleen, vaikka Dubón muutoin kertoikin viihtyneensä Porissa.
El Salvadoriin palattuaan Dubón liittyi yhden maan suurimman seuran, Alianza F.C.n riveihin. Seuraa valmensi tuolloin Jaime Rodriguez, jonka omistaman jalkapalloakatemian kasvatti Dubón myös on. Seuraavana vuonna hän siirtyi San Salvador F.C.-joukkueeseen, jossa hän oli tärkeässä roolissa seuran voittaessa El Salvadorin liigan kevätkauden (Clausura) mestaruuden vuonna 2003. Viimeksi Dubón on edustanut Luis Ángel Firpo-seuraa, jonka kanssa hänen sopimuksensa päättyi vuoden 2011 syyskauteen.
Maajoukkue

El Salvadorin A-maajoukkueessa Dubón esiintyi ensimmäisen kerran vuonna 2003 ottelussa Guatemalaa vastaan. Hän on edustanut maataan vuoden 2007 Keski-Amerikan mestaruusturnauksessa ja samana vuonna CONCACAF Gold Cupissa, joka on Pohjois- ja Keski-Amerikan maiden yhteinen mestaruusturnaus. Dubón on pelannut yhteensä 20 maaottelua ja tehnyt niissä yhden maalin.
Westlake (Ohio)

| Westlake |
| --- | --- |
 Julkinen kirjasto.

 Koordinaatit: 41°27′16″N, 81°55′43″W 
Valtio:  Yhdysvallat
Osavaltio:   Ohio
Piirikunta:  Cuyahoga
Hallinto:  
 – Pormestari:  Dennis M. Clough (R)
Pinta-ala:  
 – Kokonaispinta-ala:  41,26 km²
 – Josta vettä:  0,00 km² (0 %)
Korkeus:  216 m
Väkiluku (2010):  32 729
 – Väestötiheys:  793,3 as./km²
Aikavyöhyke:  UTC-4 (kesäaika UTC-4)
Motto::  Pride, tradition, community
 
 www.cityofwestlake.org 
Infobox OKVirheellinen NIMI-arvo: 
Westlake on kaupunki Cuyahogan piirikunnassa, Ohion osavaltiossa, Yhdysvalloissa. Sen väkiluku oli vuoden 2010 väestönlaskennassa 32 729. Westlake sijaitsee noin 19 kilometriä Clevelandin keskustasta.
Kuvia kaupungista

Westlaken Kmart
Julkinen kirjasto.
William Calley

| William Calley |
| --- | --- |
 William Calleyn pidätyskuva
Henkilötiedot
Syntynyt: 8. kesäkuuta 1943 Miami, Florida, Yhdysvallat
Kuollut: 28. huhtikuuta 2024 (80 vuotta) Gainesville, Florida
Kansalaisuus:   Yhdysvallat
Muut tiedot
Muut nimet:  Rusty Calley
Rikokset:  murha
Uhrit:  22
Syyte:  murha
Rangaistus:  Elinkautinen vankeus, myöhemmin kolmen vuoden kotiaresti
William Laws Calley Jr. (8. kesäkuuta 1943 – 28. huhtikuuta 2024) oli Yhdysvaltain armeijan upseeri ja tuomittu sotarikollinen, joka tuomittiin 22 aseistamattoman Etelä-Vietnamilaisen siviilin murhasta My Lain verilöylyssä 18. maaliskuuta 1968. Calleyn itsensä mukaan käskyn siviilien murhasta antoi kapteeni Ernest Medina, jota ei kuitenkaan tuomittu. Medina itse kiisti käskeneensä murhaamaan siviilejä. Calley olikin ainoa henkilö, joka tuomittiin syylliseksi roolistaan verilöylyssä. Yhdysvalloissa monet eivät kuitenkaan pitäneet Calleyta syyllisenä esitettyihin rikoksiin, ja monet vaativatkin hänen vapauttamistaan.
Calley tuomittiin teoistaan elinkautiseen vankeuteen vuonna 1971, mutta silloinen presidentti Richard Nixon muutti Calleyn tuomion kolmen vuoden kotiarestiksi. Calley esitti julkisen anteeksipyyntönsä ja katumuksensa My Lain verilöylyn tapahtumista ensimmäistä kertaa vuonna 2009 Kiwanis-järjestön klubilla Columbuksen kaupungissa Georgiassa.
Wilhelm Joest

| Wilhelm Joest |
| --- | --- |
 Wilhelm Joest vuonna 1891.
Henkilötiedot
Syntynyt: 15. maaliskuuta 1852  – 25. marraskuuta 1897 Köln
Kuollut: 25. marraskuuta 1897 (45 vuotta) Vanuatu
Kansalaisuus:  Saksa
Koulutus ja ura
Tutkimusalue:  etnologia
Wilhelm Joest (15. maaliskuuta 1852 Köln – 25. marraskuuta 1897 Vanuatu) oli saksalainen kansatieteilijä. Hänen tiedetään matkustaneen lähes kaikissa maanosissa. Hänen kokoelmansa sijoitettiin pääosin Kölniin, johon tulivat muun muassa Japania ja Afrikkaa käsitteelvät kokoelmansa. Hän oli opiskellut Bonnissa, Heiddelbergissä ja Berliinissä kieliä ja luonnontieteitä. Hän matkusteli Etelä-ja Pohjois-Amerikassa Kanadasta Argentiinaan, mutta myös Keski-Aasiassa sekä Indonesian saarilla, Hokkaidolla sekä Mantšuriassakin. Hän toi esille idean, että Japaniin voisi Saksa päästä Siperian kautta.
Véroian arkeologinen museo

| Véroian arkeologinen museo Αρχαιολογικό Μουσείο Βέροιας |
| --- | --- |
 Véroian arkeologinen museo.
Tyyppi:  arkeologinen museo
Sijainti:  Véroia, Imathía, Keski-Makedonia, Kreikka
Perustettu:  1965
Koordinaatit:  40°31′46″N, 22°12′24″E
 fiVéroian arkeologinen museo 
   
Véroian arkeologinen museo (kreik. Αρχαιολογικό Μουσείο Βέροιας, Archaiologikó Mouseío Véroias) on arkeologinen museo Kreikassa Véroian kaupungissa. Se esittelee Imathían alueyksikön alueelta löytynyttä pääosin esihistoriallista ja antiikin aikaista esineistöä.
Historia ja rakennus

Museon rakentaminen alkoi 1960-luvun alussa ja valmistui vuonna 1965. Sen kunnostaminen valmistui vuonna 2009. Museorakennus on yksikerroksinen ja koostuu kolmesta salista.
Kokoelmat

Museon kokoelmiin kuuluu esineistöä neoliittiselta kaudelta roomalaiselle kaudelle. Niihin lukeutuvat muun muassa löydöt Néa Nikomídeian neoliittisesta asutuksesta ja Véroian hellenistisen kauden haudoista. Kokoelmien pääpaino on hellenistisessä kaudessa ja Makedonian valtakunnan huippukaudessa. Museon sali 1 keskittyy hellenistisen kauden hautoihin, sali 2 muuhun hellenistisen kauden esineistöön ja sali 3 roomalaisen kauden esineistöön. Aiemmin kokoelmiin kuului myös bysanttilaisen keskiajan esineistöä, mutta ne on siirretty Véroian bysanttilaiseen museoon.
Esineistöön kuuluu muun muassa veistoksia, figuriineja eli pienoispatsaita, keramiikkaa, hautakiviä, hauta-alttareita, piirtokirjoituksia, aseita ja koruja. Eräs merkittävä piirtokirjoitus on 100-luvulle eaa. ajoittuva ja marmoriseen steelaan kirjoitettu gymnasiarkkeja koskeva laki, joka sääteli gymnasionin toimintaa. Mielenkiintoisiin veistoksiin kuuluu joenjumala Olganosta esittävä rintakuva, jossa jumala on kuvattuna Aleksanteri Suuren hahmossa.
Véroian arkeologista museota.
Museon sali 2.
Veistoksia: metsästäjä ja villikarju.
Joenjumala Olganosta esittävä rintakuva.
Pronssinen kalpis.
Kaipiane Ofeliman pojalleen Kaipianos Helenokselle pystyttämä hautakivi, 177 jaa.
Aiheesta muualla

Kuvia tai muita tiedostoja aiheesta Véroian arkeologinen museo Wikimedia Commonsissa
War & Peace Vol. 1 (The War Disc)

| War & Peace Vol>  1 Ice Cube |
| --- | --- | --- |

Studioalbumin tiedot
 Äänitetty : 1998
 Julkaistu: 17. marraskuuta 1998
 Tuottaja(t): Ice Cube, Master P, Bud'da, K-Mac
 Tyylilaji: hip hop
 Kesto: 70.27
 Levy-yhtiö: Priority Records
Ice Cuben muut julkaisut
| Featuring...Ice Cube 1998 | War & Peace Vol. 1 1998 | War & Peace Vol. 2 2000 |
War & Peace Vol. 1 (The War Disc) on rap-artisti Ice Cuben viides sooloalbumi joka julkaistiin syyskuussa 1998. Suomi räppäri Steen1 on käyttänyt kappaleen "Ghetto Vet" -biittiä "Terapiaa"-kappaleellaan. Kappale löytyy Monelt ne tulee -mixtapen lisäksi Steenin Ajatusrikoksia-kokoelma-albumilta.
Kappalelista

"Ask About Me" - 3:06 (Tuottanut T-mix)
"Pushin' Weight" (mukana Mr. Short Khop) - 4:35
"Dr. Frankenstein" (mukana Mr. Short Khop) - 4:54
"Fuck Dying" (mukana Korn) - 4:03
"War & Peace"  3:18
"Ghetto Vet (mukana Mack 10 & Mr. Short Khop)"  5:05
"Greed" - 4:29
"MP" - 0:49
"Cash Over Ass" - 4:21
"The Curse of Money" (mukana Mack 10) - 3:39
"The Peckin' Order" - 3:21
"Limos, Demos & Bimbos" (mukana Mr. Short Khop) - 3:51
"Once Upon A Time In The Projects 2" - 3:05
"If I Was Fuckin' You" (mukana Mr. Short Khop & K-Mac) - 3:28
"X-Bitches" - 4:59
"Extradition"  - 4:38
"3 Strikes You In" - 4:34
"Penitentiary" - 4:12
Singlejen listasijoitukset

| 0 | 1 | 2 | 3 | 4 | 5 |
| --- | --- | --- | --- | --- | --- |
| Vuosi | Kappale | Listasijoitukset | Listasijoitukset | Listasijoitukset | Listasijoitukset |
| Vuosi | Kappale | Billboard Hot 100 | Hot R&B/Hip-Hop Singles & Tracks | Hot Rap Singles |  |
| 1998 | "Pushin' Weight" | #26 | #12 | #1 |  |
| 1999 | "Fuck Dying'" | - | - | - |  |
Westland Helicopters

| Westland Helicopters |
| --- | --- |

Perustettu:  1961
Lakkautettu:  2000
Kotipaikka:  Yeovil, Somerset
Infobox OKVirheellinen NIMI-arvo: 
Westland Helicopters oli brittiläinen helikopterivalmistaja, joka perustettiin Westland Aircraftin yhdistyessä muiden brittiläisten helikopterivalmistajien kanssa vuonna 1961. Yritys muutti nimeksi GKN Westland Helicopters vuonna 1995 ja yhdistyi Agustan kanssa AgustaWestland -yhtiöksi vuonna 2000.
Helikoptereita

WS-51 - Westland Dragonfly
WS-55 - Westland Whirlwind
Westland Widgeon
WG-58 - Westland Wessex
Westland Westminster (1958) – prototyyppi
Westland Scout
Westland Wasp
Westland Sioux
WS-61 - Westland Sea King
Westland Puma
Westland Gazelle
WG.13 - Westland Lynx
WG.30 - Westland 30
EHI EH101
Westland WAH-64 Apache
Bristol Belvedere
Fairey Rotodyne
Wilhelm Johannsen

Wilhelm Johannsen
Wilhelm Ludvig Johannsen (3. helmikuuta 1857 Kööpenhamina, Tanska – 11. marraskuuta 1927 Kööpenhamina) oli tanskalainen kasvi- ja perinnöllisyystieteilijä. Johannsen tunnetaan käsitteiden geeni, genotyyppi ja fenotyyppi luojana. Hän on ollut merkittävä varhainen genetiikan tieteenalan uranuurtaja, joka loi menetelmiä ja käsitteitä 1900-luvun vaihteen perinnöllisyyttä tutkineeseen tiedeyhteisöön. Johannsenin esittelemä organismin genotyypin (perinnölliset ominaisuudet) ja fenotyypin (havaittavat ominaisuudet) ero on edelleen merkittävä biologian tutkimuksen perusta. Johannsen kritisoi vitalismiin ja teleologiaan perustuvia biologisia selityksiä ja korosti realistista ja materialistista lähestymistapaa, joka ei kuitenkaan pyrkinyt ymmärtämään biologisia ilmiöitä pelkästään fysiikan ja kemian lakien kautta.
Johannsen toimi Kööpenhaminan yliopiston kasvifysiologian professorina 1905–1926. Hän vieraili merkittävillä luentokiertueilla Yhdysvalloissa ja hänet nimitettiin Harvardin yliopiston kunniatohtoriksi 1909. Hän oli myös Tanskan kuninkaallisen tiedeakatemian jäsen. Hän oli myös Kööpenhaminan yliopiston rehtori 1917–1918. Hän tutki ja julkaisi aktiivisesti aina kuolemaansa saakka vuonna 1927.
War (kappale)

| ”War” Poets of the Fall |
| --- | --- | --- |

Singlen tiedot
 Albumilta: Twilight Theater
 Julkaistu: kesäkuu 2010
 Formaatti: CD single
 Tyylilaji: alternative rock
 Levy-yhtiö: Insomniac
Poets of the Fallin muut singlet
| ”Dreaming Wide Awake” 2010 | ”War” 2010 | ”Can You Hear Me” 2011 |
War on suomalaisen Poets of the Fall -yhtyeen single. Kappale on mukana myös Poets of the Fallin vuoden 2010 albumilla Twilight Theater.
Kappaleet

War (Radio Edit)
War (Albumi Versio)
Aiheesta muualla

War discogs.com -sivustolla
Poets of the Fall
| --- | --- |
Studioalbumit:   Signs of Life  Carnival of Rust  Revolution Roulette  Twilight Theater  Temple of Thought  Jealous Gods  Clearview  Ultraviolet  Ghostlight 
Kokoelmat:   Alchemy Vol.1 
Singlet:   ”Late Goodbye”  ”Lift”  ”Maybe Tomorrow is a Better Day”  ”Illusion & Dream”  ”Stay”  ”Carnival of Rust”  ”Sorry Go ’Round”  ”Locking Up the Sun”  ”The Ultimate Fling”  ”Diamonds for Tears”  ”Revolution Roulette”  ”The Voice Studio Live Sessions”  ”Dreaming Wide Awake”  ”War”  ”Given and Denied”  ”Can You Hear Me”  ”No End, No Beginning”  ”Cradled in Love”  ”The Happy Song”  ”Kamikaze Love”  ”The Lie Eternal”  ”Daze”  ”Love Will Come to You”  ”Choice Millionaire”  ”Drama for Life”  ”Children of the Sun”  ”False Kings”  ”Dancing on Broken Glass”  ”Partir avec moi”  ”Requiem for My Harlequin”
Välikysymys

Välikysymys on parlamentaarisessa hallitusjärjestelmässä käytetty menettely, jonka avulla selvitetään nauttiiko hallitus parlamentin luottamusta.
Välikysymys on parlamentaarisessa järjestelmässä eräs tapa harjoittaa oppositiopolitiikkaa: kansanedustajilla on oikeus tehdä kysymyksiä hallituksen jäsenille. Kysymyksen on käsiteltävä niitä asioita, joista hallitus on vastuussa. Väli­kysymykseen saattaa yhtyä myös hallitus­puolueiden kansan­edustajia ja ministereitä.
Suomessa

Suomessa välikysymyksestä on säädetty perustuslaissa (43 §). Välikysymyksen voi tehdä vähintään 20 kansanedustajaa, tyypillisesti oppositiopuolueiden edustajat. Valtioneuvoston on vastattava kysymykseen eduskunnan täysistunnossa 15 päivän kuluessa kysymyksen tiedoksisaamisesta. Jos hallitus ei pysty vastaamaan riittävän hyvin, välikysymys voi johtaa epäluottamuslauseeseen, jolloin hallitus kaatuu. Suomen tasavallan historiassa neljä hallitusta on joutunut eroamaan saatuaan välikysymyksestä aiheutuneen epäluottamuslauseen: Kallion II hallitus (1926), Sunilan I hallitus (1928), Sukselaisen I hallitus (1957) ja von Fieandtin hallitus (1958).
Tätä ennen Suomen suuriruhtinaskunnan aikana eduskunnan 1907 perustamisen jälkeen ensimmäinen hallitus, joka on joutunut eroamaan parlamentaarisen epäluottamuksen vuoksi oli nuorsuomalaisen Leo Mechelinin senaatti 1. elokuuta 1908.
Välikysymyksen johdosta käydään tavallisesti laaja ja perusteellinen keskustelu valtioneuvoston ministereiden, heitä tavallisesti tukevien hallituspuolueiden kansanedustajien ja oppositiopuolueiden kansanedustajien välillä. Jos keskustelun aikana on ehdotettu epä­luottamus­lauseen antamista hallitukselle tai ministerille, toimitetaan edus­kunnassa äänestys siitä, nauttiiko hallitus tai ministeri eduskunnan luottamusta. Jos äänestyksen tulos osoittaa, että eduskunta ei luota hallitukseen, hallituksen on erottava. Välikysymys voi johtaa myös siihen, että joku ministereistä joutuu eroamaan.
Välikysymys voi johtaa hallituksen eroon myös välillisesti, kuten kävi Antti Rinteen hallitukselle joulukuussa 2019. Tässä tapauksessa oppositio teki välikysymyksen omistajaohjauksesta, työmarkkinatilanteesta ja eduskunnalle annetusta informaatiosta. Ennen välikysymyksen käsittelyä eduskunnassa, hallituspuolueista Keskusta ilmoitti puolueella olevan ”henkilöön liittyvää epäluottamusta” pääministeriä kohtaan. Ilmoitus johti pääministerin eroon ja hallituksen kaatamiseen.
Suomessa > Yleisyys

Koko eduskunnan historiassa eniten välikysymyksiä esitettiin vuonna 1919, jolloin välikysymyksiä oli 13. 2000-luvulla huippuvuosia ovat olleet 2012 ja 2014, jolloin esitettiin kahdeksan välikysymystä kumpanakin. Myös 2006 ja 2022 olivat seitsemällä välikysymyksellä vilkkaita vuosia.
Erikoistutkija Jenni Karimäen mukaan välikysymysten määrää kasvattaa neljä syytä.
Opposition vallan vähentäminen. 1980- ja 1990-luvulla enemmistöhallitukset pyrkivät helpottamaan politiikkansa läpimenoa lisäämällä niiden asioiden määrää, joista päätetään yksinkertaisella enemmistöllä. Välikysymysten teko on yksi jäljelle jääneistä opposition keinoista.
Politiikan polarisaatio ja ideologinen rajalinja hallituksen ja opposition välillä.
Julkisuus. Puoluelehdistön näivettyminen ja uutismedian klikkimääriin perustuva ansaintalogiikka ovat vaikeuttaneet poliittisten viestien läpi puskemista suurissa medioissa, mutta välikysymys on niin järeä toimi, että siitä yleensä uutisoidaan.
Opposition rakenne. Välikysymyksiä on esitetty erityisen paljon silloin, kun oppositiossa olevat puolueet haluavat erottautua paitsi hallituksesta, myös toisistaan.
Suomessa > Käytäntöjä

Välikysymyksen ensimmäinen allekirjoittaja esittelee kysymyksen eduskunnan täysistunnossa valtioneuvostolle.
Välikysymyksestä keskustellaan täysistunnossa, jossa valtioneuvoston jäsen vastaa kysymykseen. Välikysymyksen ensimmäinen allekirjoittaja pitää seuraavan puheenvuoron, jota seuraavat ryhmäpuheenvuorot eduskuntaryhmien suuruusjärjestyksessä.
Mikäli keskustelun aikana on tehty epäluottamuslause-ehdotus, välikysymystä seuraa luottamusäänestys. Hallituksen luottamusäänestyksessä tavallisesti puheenjohtaja (puhemies) esittää äänestystavaksi; opposition ehdotus ”ei”, hallituksen esitys ”jaa”.
Enemmistöhallitusten vuoksi välikysymykset eivät käytännössä juuri koskaan johda hallituksen tai ministerien eroihin.
Välikysymykset ovat keskeinen osa maan parlamentarismia ja poliittisia käytäntöjä.
Välikysymyksiä tehdään yleensä useita kertoja vuodessa.
Suomessa > Muita menetelmiä

Oppositio voi vaatia huomiota kritiikilleen tai vastauksia kysymyksiinsä myös muilla menetelmillä:
Eduskunnan kyselytunti
Ministereille esitettävät suulliset ja kirjalliset kysymykset
Aiheesta muualla

Uusimmat välikysymykset eduskunnan nettisivuilla
Walter Warlimont

| Walter Warlimonte |
| --- | --- |
 Walter Warlimont vuonna 1939
Henkilötiedot
Syntynyt: 3. lokakuuta 1894 Osnabrück, Preussi, Saksan keisarikunta
Kuollut: 9. lokakuuta 1976 (82 vuotta) Kreuth, Baijeri, Saksa
Sotilashenkilö
Palvelusmaa(t):   Saksan keisarikunta  Weimarin tasavalta  Saksa
Palvelusvuodet:  1914–1945
Taistelut ja sodat:  Ensimmäinen maailmansota Toinen maailmansota
Sotilasarvo:  Kenraali
Walter Warlimont (3. lokakuuta 1894 Osnabrück – 9. lokakuuta 1976 Kreuth) oli saksalainen kenraali toisessa maailmansodassa. Warlimont tunnetaan kenties parhaiten siitä, että hän oli yksi niistä haavoittuneista upseereista, jotka selvisivät hengissä heinäkuun 20. päivän salaliittoon liittyvästä räjähdyksestä, jossa tehtävänä oli Adolf Hitlerin salamurha.
Ensimmäinen maailmansota

Walter Warlimont osallistui ensimmäiseen maailmansotaan, jossa hän palveli vänrikkinä. Sodan jälkeen hän jatkoi palvelustaan Saksan armeijassa. Vuonna 1936 hänet ylennettiin jo everstiluutnantiksi. Warlimont siirtyi vuonna 1938 26. kranaatinheitinrykmentin komentajaksi. Tuolloin hänet oli ylennetty everstiksi.
Toinen maailmansota

Vuonna 1938 Warlimont tuli Wilhelm Keitelin johtamaan pääesikuntaan, jossa hän vuosina 1939−44 toimi esimiehensä, operatiivisen osaston päällikön Alfred Jodlin varamiehenä. Helmikuussa 1943 Warlimont vieraili Tunisiassa keskustelemassa Erwin Rommelin kanssa Afrikan sotaretken jatkamisesta.
Operaatio Valkyrie

20. heinäkuuta 1944 sattuneen Hitlerin salamurhayrityksen aikana sattuneesta räjähdyksestä Warlimont selvisi hengissä. Warlimont kärsi räjähdyksen seurauksena aivotärähdyksestä. Vain kaksi päivää salamurhayrityksen jälkeen Warlimont matkusti Ranskaan tapaamaan Erwin Rommelia, joka oli vain viikkoa aikaisemmin haavoittunut liittoutuneiden lentokonehyökkäyksessä.
Sodan jälkeen

Walter Warlimont pidätettiin osallisena juutalaisvainoihin toisen maailmansodan aikana ja tuomittiin 1948 Nürnbergissä elinkautiseen vankeusrangaistukseen.  Hänet armahdettiin kuitenkin jo vuonna 1957 ja vapautettiin Landsbergin vankilasta. Hän kirjoitti muun muassa kirjan vuonna 1962 Hitlerin päämajassa 1939–1945 (saks. Im Hauptquartier der deutschen Wehrmacht 1939–1945).
Walter Warlimont kuoli Kreuthissa Saksassa 82-vuotiaana lokakuussa 1976.
Wałbrzych

| Wałbrzych |
| --- | --- |
 Kaupungin kauppatori.
 lippu:  vaakuna
 Wałbrzych
 Koordinaatit: 50°47′00″N, 16°17′00″E 
Valtio:   Puola
Voivodikunta:  Ala-Sleesia
Hallinto:  
 – Pormestari:  Roman Szełemej
Pinta-ala:  
 – Kokonaispinta-ala:  84,7 km²
Väkiluku (2019)  (arvio):  111 356
 – Väestötiheys:  1 314,7 as./km²
Aikavyöhyke:  UTC+1
 – Kesäaika:  UTC+2
 
 http://www.um.walbrzych.pl/ 
Infobox OKVirheellinen NIMI-arvo: 
Wałbrzych [ˈvau̯bʐɨx] (saks. Waldenburg) on piirikuntatason kaupunki Ala-Sleesian voivodikunnassa Lounais-Puolassa. Se sijaitsee noin 75 kilometriä Wrocławista lounaaseen. Vuoden 2019 arvion mukaan siellä asui 111 356 asukasta. Wałbrzych on puolalaistettu väännös saksankielisestä metsälinnaa tarkoittavasta sanasta. Kaupungin historia alkaa 1100-luvulta. 1900-luvulla sinne rakennettiin suuret lasi- ja posliinitehtaat. Kaupunki välttyi toisen maailmansodan tuhoilta, joten siellä on enemmän historiallisia rakennuksia kuin monissa muissa samankokoisissa Puolan kaupungeissa.
Aiheesta muualla

Kuvia tai muita tiedostoja aiheesta Wałbrzych Wikimedia Commonsissa
Kaupungin kotisivut
Książin linna lähellä Wałbrzychia.
Writers Guild of America -palkinto

Writers Guild of America Award on vuosittain jaettava palkinto, joka on annettu hyvistä suorituksista elokuva-, televisiosarja- ja radiokäsikirjoituksille vuodesta 1949 lähtien. Vuonna 2004 palkintoseremonia televisioitiin ensimmäisen kerran. Seremonia pidetään New Yorkissa ja Los Angelesissa ja palkinnot jakavat kaksi ammattiliittoa: Writers Guild of America, East ja Writers Guild of America, West.